PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:	2005/DZ/2/1/142	Bratislava 29.12.2005	

Protimonopolný úrad Slovenskej republiky, odbor zneužívania dominantného postavenia v správnom konaní č. 0076/OZ/2005 začatom dňa 15.07.2005 z vlastného podnetu vo veci možného zneužívania dominantného postavenia podnikateľom Topas, spol. s r.o., Rosinská cesta 12, 010 08 Žilina, IČO: 31 618 383 

rozhodol

1. Tak, že konanie podnikateľa Topas, spol. s r.o., Rosinská cesta 12, 010 08 Žilina, IČO: 31 618 383 na relevantnom trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice spočívajúce v odmietnutí uzavrieť Zmluvu o dodávke a odbere tlačovín a doplnkového tovaru s podnikateľkou Danielou Surovkovou, Hlavice           č. 1003, 023 22 Klokočov, je zneužitím dominantného postavenia podľa § 8 ods. 2 písm. b) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990  Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov a je podľa § 8 ods. 6 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov zakázané.

2. Na základe ustanovenia § 38 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov tak, že za zneužitie dominantného postavenia uvedeného v bode 1 tohto rozhodnutia ukladá podnikateľovi Topas, spol. s r.o., Rosinská cesta 12,      010 08 Žilina, IČO: 31 618 383 peňažnú pokutu vo výške 150 000 ,- Sk,  slovom stopäťdesiat tisíc slovenských korún, ktorú je povinný uhradiť v lehote 15 dní odo dňa nadobudnutia právoplatnosti tohto rozhodnutia Protimonopolnému úradu Slovenskej republiky na účet 7000060793/8180 KS 1118 VS 200521142 vedený v Štátnej pokladnici.

Odôvodnenie:
	
	Protimonopolný úrad Slovenskej republiky, odbor zneužívania dominantného postavenia (ďalej len “úrad“) začal na základe podnetu p. Daniely Surovkovej, Hlavice č. 1003, 023 22 Klokočov (ďalej len „p. Surovková“) – majiteľky                                         stánku so zmiešaným tovarom v obci Raková všeobecné prešetrovanie podľa § 22 ods. 1 písm. a) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) vo veci možného porušenia § 8 ods. 2 písm. b) zákona podnikateľom Topas spol. s r.o., Rosinská cesta 12, 010 08 Žilina, IČO 31 618 383 (ďalej len „Topas, spol. s r. o.“).

	V podnete p. Surovková uviedla, že podnikateľ Topas spol. s r.o. jej odmieta dodávať periodickú a neperiodickú tlač. Vzhľadom na skutočnosť, že všeobecné prešetrovanie toto podozrenie nevyvrátilo, oznámil úrad spoločnosti Topas,          spol. s r.o. listom zo dňa 11.07.2005, ktorý bol doručený dňa 13.07.2005, že voči nej z vyššie uvedených dôvodov začína správne konanie podľa § 25 ods. 1 zákona v spojení s § 18 ods. 2 zákona č. 71/1967 Zb. o správnom konaní (správny poriadok) v znení neskorších predpisov.

Topas, spol. s r.o. ako vyplýva z výpisu z Obchodného registra Okresného súdu Žilina, oddiel Sro, vložka číslo: 2296/L je právnická osoba s právnou formou spoločnosť s ručením obmedzeným. V predmete činnosti má zapísané: sprostredkovanie, predaj a distribúcia periodickej a neperiodickej tlače; obchodná činnosť v rozsahu voľnej živnosti; nákup a predaj doplnkového sortimentu, vhodného pre stánkový predaj /mimo koncesovaných živností/; atď.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                  
Topas, spol. s r. o. smeruje svoje hlavné podnikateľské aktivity do oblasti distribúcie a predaja tlačovín, tabakových výrobkov a doplnkového tovaru. Topas, spol. s.r.o. zásobuje región, do ktorého spadajú okresy Žilina, Považská Bystrica, Bytča, Martin, Čadca, Turčianske Teplice a Kysucké Nové Mesto. Vývoj počtu odberaných miest, ktoré od roku 2002 do roku 2005 zásoboval podnikateľ Topas, spol. s r.o. celoslovenskými a regionálnymi tlačovinami, v členení: - celkový počet odberateľov a - počet vlastných predajní a stánkov, sú uvedené v Tabuľke č. 1:

Údaje uvedené v Tabuľke č. 1 sú súčasťou spisového materiálu.
Tabuľka č.1
 	k 31.12.2002	k 31.12.2003	k 31.12.2004	k 31.03.2005	
celkový počet odberateľov	424	462	463	467	
vlastné predajne a stánky	107	115	107	90	
Zdroj: vyjadrenie podnikateľa Topas, spol. s r. o.

	Z vyššie uvedených skutočností vyplýva, že Topas, spol. s r.o. je podnikateľom podľa § 2 zákona č. 513/1991 Zb. Obchodného zákonníka v znení neskorších predpisov, čiže je podnikateľom aj podľa § 3 ods. 2 zákona, a teda zákon sa podľa § 2 ods. 1 písm. a) na Topas, spol. s r. o. vzťahuje.

	Podľa § 25 ods. 3 písm. b) zákona účastníkom konania v prípade zneužitia dominantného postavenia je len podnikateľ, ktorého činnosť alebo konanie je možným zneužitím dominantného postavenia. Z uvedeného dôvodu jediným účastníkom v správnom konaní č. 0076/OZ/2005 je Topas, spol. s r.o.

A.	PODNET

P. Surovková podniká v obci Raková v oblasti prevádzkovania lotérií a iných podobných hier a vykonáva niektoré činnosti spojené s poskytovaním nelotériových služieb (ďalej len „prevádzkovanie lotérií“), ďalej predáva cukrovinky, tabakové výrobky, pohľadnice. Nakoľko mala záujem aj o predaj celoslovenských a regionálnych periodických a neperiodických tlačovín, oslovila Topas, spol. s r.o. Uvedená spoločnosť uzatvorila s p. Surovkovou dňa 02.08.2004 Zmluvu o dodávke a odbere tlačovín a doplnkového tovaru (ďalej len „Zmluva“). 

Keďže p. Surovková v období od uzatvorenia Zmluvy do 15.11.2004 nedosiahla priemernú týždennú fakturáciu za dodaný tovar, v zmysle bodu III. ods. 2 Zmluvy dostala okamžitú výpoveď z dôvodu nesplnenia podmienok stanovených v Zmluve, t.j. (obchodné tajomstvo) 

(obchodné tajomstvo).

	Z dôvodu presťahovania prevádzky na frekventovanejšie miesto sa p. Surovková obrátila dňa 22.11.2004 na Topas, spol. s r.o. so žiadosťou o uzatvorenie Zmluvy. Terajší stánok p. Surovkovej je priamo na autobusovej zastávke. V blízkosti je drogéria, lekáreň, kaderníctvo, detská ambulancia, praktický lekár, zubná ambulancia, škola, požiarna zbrojnica, predajňa so zmrzlinou a parkovisko. Vzdialenosť medzi vlastným stánkom spoločnosti Topas, spol. s r.o. a stánkom p. Surovkovej je 13 m. Podľa názoru p. Surovkovej nové umiestnenie stánku jej umožní dodržať bod III. ods 2. Zmluvy. Uvedené odôvodnila rastom tržieb za prevádzkovanie lotérií, keď na pôvodnom mieste dosahovala pri prevádzkovaní lotérií priemerné týždenné tržby vo výške (obchodné tajomstvo)        (obchodné tajomstvo) a po presťahovaní prevádzky na frekventovanejšie miesto dosahuje priemerné týždenné tržby (obchodné tajomstvo)             (obchodné tajomstvo), to znamená zvýšenie tržieb o (obchodné tajomstvo)          (obchodné tajomstvo).

	Vo svojej sťažnosti p. Surovková uviedla, že spoločnosť Topas, spol. s r.o. jej odmietla a naďalej odmieta dodávať periodickú a neperiodickú tlač. Podľa vyjadrenia p. Surovkovej, jej p. Ondruš, ktorý je konateľom spoločnosti Topas, spol. s r.o. oznámil, že Zmluvu nepodpíšu z dôvodu, že sa jej stánok nachádza na tej istej ulici ako má spoločnosť Topas, spol. s r.o., a teda tržby za predaj tlačovín v obci Raková by sa rozdelili medzi ich stánok a stánok p. Surovkovej. Podľa názoru p. Surovkovej si spoločnosť Topas, spol. s r.o. nepraje konkurenciu a zabraňuje hospodárskej súťaži v obci Raková.

B.	 APLIKÁCIA PRÁVNYCH PREDPISOV
	
	Úrad postupoval v predmetnom správnom konaní z procesnoprávneho hľadiska podľa zákona.
 
		Na konanie podnikateľa je vždy potrebné aplikovať zákon účinný v čase, kedy ku konaniu došlo. Hodnotené konanie podnikateľa Topas, spol. s r. o. spadá do obdobia od 01.12.2004 (začiatok podnikateľskej činnosti p. Surovkovej na novom predajnom mieste) po súčasnosť. Úrad vychádzal z rozsudku Najvyššieho súdu Slovenskej republiky 1 Sž 14/2004, že „...v prípade odmietnutia dodávok ide o trvajúci správny delikt, pretože v tomto prípade žalobca udržiaval protiprávny stav.“ Z hmotnoprávneho hľadiska použil úrad úpravu účinnú v tomto časovom období, t.j. konanie podnikateľa Topas, spol. s r.o. posúdil podľa zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z., v znení zákona č. 204/2004 Z. z. a od 01.03.2005 v znení zákona č. 68/2005 Z. z. 

	Úrad zároveň konštatuje, že daná skutková podstata zneužívania dominantného postavenia, ktorá je relevantná pre posúdenie konania podnikateľa Topas, spol. s r.o. sa zmenami právnej úpravy počas celého posudzovaného obdobia z vecného hľadiska nemenila. 

	V záujme sprehľadnenia rozhodnutia úrad ďalej použil na všetky zmeny zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov označenie „zákon“.

C.	
Naše číslo:	
Číslo SK:	
Vaše číslo:	

RELEVANTNÉ TRHY

	Pri určovaní relevantného trhu, na ktorom pôsobí podnikateľ Topas, spol. s r. o., úrad vychádzal zo znenia § 3 ods. 3 až ods. 6 zákona. Podľa § 3 ods. 3 zákona relevantný trh je priestorový a časový súbeh ponuky a dopytu takých tovarov, ktoré sú na uspokojenie určitých potrieb z hľadiska užívateľa zhodné alebo vzájomne zastupiteľné. Podľa § 3 ods. 4 zákona tovarový relevantný trh zahŕňa zhodné alebo vzájomne zastupiteľné tovary schopné uspokojiť určitú potrebu užívateľov. Podľa § 3 ods. 5 zákona vzájomne zastupiteľné tovary sú tovary, ktoré sú zastupiteľné najmä z hľadiska ich fyzikálnych a technických charakteristík, ceny a účelu použitia. Priestorový relevantný trh podľa § 3 ods. 6 zákona je vymedzený územím, na ktorom sú súťažné podmienky také homogénne, že toto územie môže byť odčlenené od ostatných území s odlišnými súťažnými podmienkami. 
	
	Z podkladov a informácií získaných v predmetnom správnom konaní (ako aj z podkladov a informácií získaných z šetrenia odboru dohôd obmedzujúcich súťaž, pričom kópie týchto podkladov a informácií sú súčasťou spisového materiálu vedeného v predmetnom správnom konaní) úrad zistil, že podnikateľ Royal Invest Consulting, a.s., Vajnorská 137, 831 04 Bratislava (ďalej len „RIC, a.s.“) je spoločníkom v spoločnosti Topas, spol. s r.o. od jej vzniku. V roku 2004 R.I.C., a.s. nadobudol väčšinový podiel na základnom imaní spoločnosti Topas, spol. s r.o.
   
	Mediaprint Kapa Pressegrosso, a.s. Vajnorská 137, 831 04 Bratislava (ďalej len „MPK, a.s.“) je materská spoločnosť podnikateľa RIC, a.s. - MPK, a.s. vlastní 100% R.I.C., a.s. (podľa listu od R.I.C., a.s. zo dňa 24.08.2004, ktorý bol zaevidovaný úradom pod číslom 4438/2004). 

	MPK, a.s. má uzatvorené zmluvy s vydavateľstvami a následne zmluvy o distribúcii so 14 distribučnými spoločnosťami, ktoré pôsobia na regionálnom princípe, teda spoločnosť MPK, a.s. dodáva tlačoviny centrálam distribučných spoločností v rámci jednotlivých regiónov Slovenska. Každá z týchto spoločností zabezpečuje distribúciu tlačovín v určitom regióne a distribuuje tlačoviny do svojich vlastných predajných miest ako aj ostatným predajcom a distribútorom v rámci tohto územia. 

	Topas, spol. s r.o. pôsobí ako regionálny zástupca spoločnosti MPK, a.s. Topas, spol. s r.o. má uzatvorenú zmluvu o dodávke a odbere periodickej a neperiodickej tlače so spoločnosťou (obchodné tajomstvo) 

(obchodné tajomstvo). Cieľovou skupinou zákazníkov podnikateľa Topas, spol. s r. o. sú predovšetkým prevádzkovatelia novinových stánkov, trafík a predajní podobného zamerania (čerpacie stanice, obchodné domy, potravinárske obchody a pod.).

	Podnikateľ Topas, spol. s r. o. je veľkoobchodným distribútorom tlače a doplnkového tovaru len na území severozápadného Slovenska – okresy Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice. 

	Vzhľadom na to, že veľkoobchodná distribúcia doplnkového tovaru je charakteristická inou štruktúrou ponuky a dopytu ako je to v prípade veľkoobchodnej distribúcie tlačovín, ako aj vzhľadom na skutočnosť, že sťažnosť na konanie podnikateľa Topas, spol. s r.o. sa netýkala distribúcie doplnkového sortimentu, distribúcia doplnkového sortimentu nebola predmetom posudzovania úradom.

	V rámci veľkoobchodnej distribúcie tlače podnikateľ Topas, spol. s r.o. distribuuje denníky, týždenníky, mesačníky, ďalšie tlačoviny dodané od MPK, a.s. a od iných dodávateľov tlačovín uvedených vyššie, pričom tento tovar dodáva do prevádzok novinových stánkov, trafík a predajní podobného zamerania (čerpacie stanice, obchodné domy, potravinárske obchody a pod.). So svojimi odberateľmi má uzavreté zmluvy o dodávke a odbere tlačovín. 

	Ako uviedol podnikateľ Topas, spol. s r.o. vo svojom liste zaevidovanom úradom pod číslom 5733/2005 zo dňa 18.10.2005 (obchodné tajomstvo) 

              (obchodné tajomstvo).

	Čas je najdôležitejším faktorom pri distribúcii tlačovín, pretože tlačoviny (najmä však denníky) sú všeobecne považované za tovar rýchlo podliehajúci „skaze“ s krátkou životnosťou, preto by mali byť distribuované rýchlo a pravidelne do veľa odberných miest pokrývajúcich čo najväčšiu časť príslušného regiónu. Podnikateľ Topas, spol. s r.o. uviedol v liste zaevidovanom úradom pod číslom 5733/2005 zo dňa 18.10.2005, že (obchodné tajomstvo) 
                                                                         (obchodné tajomstvo).
  
	(obchodné tajomstvo) 	

                                                                                (obchodné tajomstvo).
  
	Topas, spol. s r.o. dodáva na odberné miesta celoslovenské a regionálne periodické a neperiodické tlačoviny, pričom:   
periodické tlačoviny sú tlačoviny vydávané vo vopred určených intervaloch  (denníky, týždenníky, dvojtýždenníky, mesačníky a pod.),
neperiodické tlačoviny sú iné typy publikácií, ktoré vychádzajú nepravidelne (knihy, katalógy a pod.),
celoslovenské tlačoviny sú periodické aj neperiodické tlačoviny s celoslovenskou pôsobnosťou,
regionálne tlačoviny sú periodické aj neperiodické tlačoviny s pôsobnosťou pre určitý región.
Dodávky tlačovín na odberné miesta sa realizujú na báze remitendy, t.j. odberateľ spoločnosti Topas, spol. s r. o. (t. j. odberné miesta tlačovín) má právo vrátiť nepredaný tovar. (obchodné tajomstvo) 

                   (obchodné tajomstvo). 

	Keďže systém distribúcie celoslovenských a regionálnych periodických a neperiodických tlačovín je identický či už smeruje do novinových stánkov, potravín a na čerpacie stanice, resp. iné odberné miesta (zmluvné zakotvenie dodávok tlače je so všetkými odberateľmi rovnaké a distribúcia sa na odberné miesta uskutočňuje jedným rozvozom, t.j. podľa rozvozovej trasy bez ohľadu na kategóriu odberateľa), nebol daný dôvod na užšie vymedzenie tovarového relevantného trhu z hľadiska jednotlivých odberných miest.  

	Úrad zisťoval, či existuje aj iný spôsob distribúcie tlačovín, ktorý by bol zhodný alebo vzájomne zastupiteľný s vyššie popísanou distribúciou tlačovín. V tejto súvislosti oslovil Slovenskú poštu, a. s., Partizánska cesta 9, 975 99 Banská Bystrica (ďalej len „SP, a.s.“)  a zistil, že SP, a.s. predáva tlačoviny na poštách konečným odberateľom – čitateľom tlačovín ako doplnkový sortiment so zameraním na dennú tlač (záujmovú tlač predáva v obmedzenom rozsahu). Predaj tlačovín SP, a. s. je limitovaný kapacitnými možnosťami priehradok pôšt a skutočnosťou, že priehradky poskytujú klasické poštové služby. Podnikateľ SP, a.s. teda neposkytuje službu veľkoobchodnej distribúcie tlačovín na odberné miesta.

Vzhľadom na vyššie uvedené úrad zistil, že neexistuje zhodný alebo vzájomne zastupiteľný spôsob distribúcie tlačovín schopný uspokojiť potreby odberných miest tlačovín, ktoré odrážajú dopyt zo strany konečného odberateľa tlačovín – čitateľa.

1)	Tovarový relevantný trh
	
	 Vychádzajúc z vyššie uvedených skutočností, najmä však vzhľadom na charakter vzájomného vzťahu medzi veľkoobchodnou distribučnou spoločnosťou a maloobchodnými predajcami tlačovín v rámci dodávok tlačovín, účel veľkoobchodnej distribúcie tlačovín a vzhľadom na to, že neexistujú tovary, v predmetnom prípade služby, ktoré by boli zhodné alebo vzájomne zastupiteľné so službou poskytovanou podnikateľom Topas, spol. s. r. o. ako veľkoobchodného distribútora tlačovín, úrad v predmetnom prípade definoval tovarový relevantný trh, na ktorom pôsobí podnikateľ Topas, spol. s r. o., ako veľkoobchodnú distribúciu celoslovenských a regionálnych periodických a neperiodických tlačovín na odberné miesta. 

2)	Priestorový relevantný trh

		Ako je už uvedené vyššie, regionálne distribučné spoločnosti, ktorých je celkovo 14, zabezpečujú distribúciu tlačovín na celom území SR na základe regionálneho princípu, t.j. týchto 14 dcérskych spoločností podnikateľa R.I.C., a.s. vykonáva distribúciu celoslovenských a regionálnych periodických a neperiodických tlačovín v jednotlivých regiónoch na území SR. Podnikateľské aktivity v oblasti distribúcie tlačovín týchto distribučných spoločností sa z  priestorového hľadiska neprekrývajú. Z uvedeného vyplýva, že odberné miesto (predajný stánok, predajňa, a pod.) pôsobiaci na jednom území sa nemôže nakontaktovať na veľkoobchodného distribútora tlačovín, ktorý pôsobí na inom území. 

		Do roku 1998 spoločnosť Topas, spol. s r.o. zabezpečovala distribúciu tlače aj v okresoch Liptova a Oravy. Narastajúci počet odberateľov a z toho vyplývajúce distribučné náklady (nutnosť viacnásobných rozvozov po tej istej trase, časové stresy...) viedli spoločníkov k rozhodnutiu, že spoločnosť Topas, spol. s r.o. bude zabezpečovať distribúciu tlače len v okresoch Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice. Keďže podnikateľ Topas, spol. s r. o. pôsobí v oblasti veľkoobchodnej distribúcie tlačovín na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice, úrad určil územie týchto okresov ako priestorový relevantný trh, na ktorom sú súťažné podmienky také homogénne, že toto územie možno odčleniť od ostatných území s odlišnými súťažnými podmienkami.   
		
	V predmetnom prípade úrad vzhľadom na vyššie uvedené skutočnosti určil relevantný trh, na ktorom pôsobí podnikateľ Topas, spol. s r. o., ako relevantný trh veľkoobchodnej distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice.

D.		DOMINANTNÉ POSTAVENIE

	Úrad skúmal postavenie podnikateľa Topas, spol. s r.o. na definovanom relevantnom trhu, nakoľko jeho rozhodnutím nedošlo k uzavretiu Zmluvy s                p. Surovkovou. V tejto oblasti vystupuje Topas, spol. s r.o. nezávisle od svojej materskej spoločnosti R.I.C., a.s., resp. MPK, a. s. a teda nesie za svoje rozhodovanie právnu zodpovednosť.

	Podľa §  8 ods. 1 zákona dominantné postavenie na relevantnom trhu má podnikateľ alebo niekoľko podnikateľov, ktorí nie sú vystavení podstatnej súťaži a ktorí sa vzhľadom na svoju ekonomickú silu môžu správať nezávisle. 
	
	Podnikateľ Topas, spol. s r. o. pôsobí na trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta od 10. 11. 1994. 

	Do 01.12.2003 pôsobila na území Slovenskej republiky spoločnosť PONS, a.s., ktorá bola veľkoobchodným distribútorom periodickej a neperiodickej tlače celoslovenského charakteru. PONS, a.s. zásobovala majiteľov a prevádzkovateľov novinových stánkov, pričom „...pri ukončení činnosti spoločnosti PONS, a.s. bolo doporučené, aby sa požiadavkou na zásobovanie týchto stánkov, pokiaľ chcú naďalej predávať tlačoviny obrátili na spoločnosť MPK, a.s., resp. na ich obchodné zastúpenia.“(vyjadrenie SP, a.s. - list zaevidovaný úradom pod číslom 2662/2005 dňa 10.5.2005). 

	Podľa vyjadrenia podnikateľa Topas, spol. s r.o. v liste zaevidovanom pod č. 5097/2005 dňa 19.09.2005 sa od roku 2002 nevyskytli vstupy na predmetný relevantný trh. V regionálnej tlači začali od roku 2002 robiť distribúciu vlastných tlačovín vydavatelia týždenníkov Zvesti, Región Žurnál a Naša Orava. Nakoľko úrad definoval relevantný trh ako trh distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice nemožno vyššie uvedených vydavateľov regionálnych periodík považovať za priamych konkurentov podnikateľa Topas, spol. s r.o., keďže títo distribuujú iba nimi vydané tlačoviny. 

	Úrad oslovil odberateľov podnikateľa Topas, spol. s r. o. s otázkou, či existujú na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice konkurenti podnikateľa Topas, spol. s r.o., od ktorých by mohli nakupovať periodickú a neperiodickú celoslovenskú a regionálnu tlač v podobnom rozsahu ako nakupujú od spoločnosti Topas, spol. s r.o.

	Niektorí oslovení odberatelia uviedli, že nemajú informácie o tom, že by na trhu existovala ďalšia spoločnosť, ktorá by v takomto rozsahu ponúkala tlačoviny. Niektorí uviedli, že o zmene distribútora nikdy neuvažovali, iní uviedli, že konkurenti podnikateľa Topas, spol. s r. o. im nie sú známi a ani ich nezisťovali. Niektorí uviedli, že v regióne Žiliny sa nenachádza iná spoločnosť, ktorá by dodávala periodickú a neperiodickú tlač. Niektorí uviedli, že doteraz ich neoslovila žiadna iná firma a ani z počutia im nie je známa. 

	V liste zaevidovanom úradom pod č. 4688/2004 zo dňa 09.09.2004, podnikateľ Topas, spol. s r.o. uviedol, že mu konkurenti na vyššie definovanom priestorovom relevantnom trhu nie sú známi.

	Všetci 14-ti veľkoobchodní distribútori celoslovenských a regionálnych periodických a neperiodických tlačovín patria do ekonomickej skupiny podnikateľa MPK, a.s. Z uvedeného vyplýva, že veľkoobchodných distribútorov tlačovín, ktorí nepôsobia na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice, nemožno považovať za aktuálnych a ani za potenciálnych konkurentov podnikateľa Topas, spol. s r.o. na definovanom relevantnom trhu.   

	V liste zo dňa 19.09.2005 zaevidovanom úradom pod číslom 5097/2005 podnikateľ Topas, spol. s r.o. uviedol, že v súčasnosti na území okresov  Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice, dodávajú periodickú tlač okrem podnikateľa Topas, spol. s r.o. aj títo podnikatelia:

•	INTERPRESS SLOVAKIA, spol. s r.o., Výhonská 13, 831 06 Bratislava, (ďalej len „INTERPRESS SLOVAKIA, spol. s r.o.“),
•	MPK, a.s.,
•	Ing. Miroslav Ábel – MAJOBA, Rozkvet 2060/127-23, 017 01 Považská Bystrica, (ďalej len „Ing. Miroslav Ábel“),
•	Martin Havelka - MH TRAFIC, Š. Šikuru 42, 036 08 Martin (ďalej len „p. Martin Havelka“).

	Úrad oslovil uvedených podnikateľov a zistil nasledujúce skutočnosti:
	INTERPRESS SLOVAKIA, spol. s r.o. ako dovozca a distribútor zahraničnej dennej a periodickej tlače (anglická, nemecká, francúzska, talianska....) nedistribuuje celoslovenskú a ani regionálnu periodickú a neperiodickú tlač. Preto ho nie je možné označiť ako priameho konkurenta spoločnosti Topas, spol. s r.o. (list zaevidovaný úradom pod číslom 6562/2005 zo dňa 15.12.2004).

	MPK, a.s. dodáva tlačoviny centrálam distribučných spoločností v rámci jednotlivých regiónov Slovenska, ktoré ich potom distribuujú priamo prevádzkovateľom odberných miest. Vzhľadom na uvedené skutočnosti úrad konštatuje, že spoločnosť MKP, a.s. nepôsobí na tom istom relevantnom trhu ako spoločnosť Topas, spol. s r.o. (list zaevidovaný úradom pod číslom 2255/2005 zo dňa 19.04.2005). 

	Podnikateľ Ing. Miroslav Ábel, prevádzkuje sieť novinových stánkov v regióne Považská Bystrica a jeho výhradným dodávateľom (okrem jedného miestneho titulu) je Topas, spol. s r.o. Ing. Miroslav Ábel je maloobchodným distribútorom tlačovín iba v jednom regióne, a teda pôsobí na inom relevantnom trhu ako podnikateľ Topas, spol. s r.o.

	Spoločnosť p. Martin Havelku sa zaoberá veľkoobchodnou distribúciou celoslovenských a regionálnych periodických a neperiodických a zahraničných tlačovín na území mesta Martin, pričom jeho výhradným dodávateľom je podnikateľ Topas, spol. s r.o. Podľa vyjadrenia p. Martina Havelku (list zaevidovaný úradom pod číslom 6272/2005 zo dňa 14.11.2005) sa nesnaží presadiť do iných regiónov, nakoľko je distribučná činnosť do iných regiónov pre jeho spoločnosť nákladná. Teda spoločnosť p. Martina Havelku nie je konkurentom podnikateľa Topas, spol. s r.o. na relevantnom trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice.

	Úrad zisťoval aké sú bariéry vstupu na trh veľkoobchodnej distribúcie tlačovín na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice, v tejto súvislosti podnikateľ Topas, spol. s r.o., uviedol že: (obchodné tajomstvo)

 (obchodné tajomstvo).  

	Z vyššie uvedených skutočností vyplýva, že vstup na relevantný trh veľkoobchodnej distribúcie celoslovenských a regionálnych periodických a neperiodických tlačovín na odberné miesta nie je obmedzený reguláciou, potrebou získania patentov, licencií, vysokými utopenými nákladmi (t. j. nákladmi napríklad na technické a technologické zariadenia, na reklamu a pod., ktoré v prípade odchodu podnikateľa z trhu nie sú obnoviteľné). Veľkoobchodná distribúcia tlačovín je však náročná na získanie dostatočného množstva odberných miest s minimálnym odberom tak, aby bola efektívna, ďalej je náročná na organizáciu práce, nároky na personál (ktorý je nútený pracovať od skorých ranných hodín), nevyhnutnosťou poznania lokálnych pomerov, ako aj - v prípade zámeru vstúpiť na definovaný relevantný trh - nevyhnutnosťou presvedčiť odberné miesta o kvalitných službách nového distribútora. Všetky uvedené faktory sťažujú vstup nových podnikateľov na definovaný relevantný trh. 

	Ďalej úrad skúmal charakter trhu s veľkoobchodnou distribúciou tlačovín, pričom zistil, že tento trh je pomerne stabilný, nie sú pre neho charakteristické inovácie. Odberatelia podnikateľa Topas, spol. s r. o. sú rozdrobení, bez vyjednávanej sily. 
	Podľa vyjadrenia podnikateľa Topas, spol. s r.o. na definovanom relevantnom trhu dosahuje dlhodobo vysoký podiel, ktorý stúpa (k nárastu podielu podnikateľa Topas, spol. s r.o. od 1.12.2003 došlo následkom ukončenia podnikateľskej činnosti PONS, a.s.). 

	Údaje o podieloch podnikateľa Topas, spol. s r.o. na relevantnom trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice za jednotlivé roky sú uvedené v Tabuľke č. 2 - (obchodné tajomstvo): 

Tabuľka č.2
rok	podiel na trhu	
2002	X	
2003	X	
2004	X	
k 30.6.2005	X	
Zdroj: vyjadrenie podnikateľa Topas, spol. s r. o.

	Úradu však nie sú známi konkurenti podnikateľa Topas, spol. s r.o. na definovanom relevantnom trhu.

	V Tabuľke č. 3 - sa uvádza dodané množstvo tlačovín, predané množstvo tlačovín a remitenda v kusoch, ako aj obrat podnikateľa Topas, spol. s r. o. v Sk: (obchodné tajomstvo)   

Tabuľka č.3
PREHĽAD DISTIBUCIE TLAČE ZMLUVNÝM ODBERATEĽOM	
rok	Dodané množstvo, ks	predané množstvo, ks	remitenda, ks	
2002	X	X	X	
2003	X	X	X	
2004	X	X	X	
k 30.6.2005	X	X	X	
 	 	 	 	
Rok	obrat Topasu, spol. s r.o. za distribúciu tlače, Sk	
2002	X	
2003	X	
2004	X	
k 30.6.2005	X	
Zdroj: vyjadrenie podnikateľa Topas, spol. s r. o.	

	Vychádzajúc z vyššie uvedených skutočností, najmä však vzhľadom na to, že podnikateľ Topas, spol. s r.o. je jediným poskytovateľom služby veľkoobchodnej distribúcie celoslovenských a regionálnych periodických a neperiodických tlačovín na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice, pričom aktuálni ani potencionálni konkurenti úradu nie sú známi, ako aj vzhľadom na bariéry vstupu na predmetný relevantný trh, podnikateľ Topas, spol. s r.o. nie je vystavený podstatnej súťaži a vzhľadom na svoju ekonomickú silu sa vo vzťahu k svojím odberateľom – odberným miestam tlačovín môže správať nezávisle, predmetný podnikateľ podľa § 8 ods. 1 zákona má dominantné postavenie na relevantnom trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice . 
l je stabilný od roku 1993. 
	V ďalšom kroku úrad skúmal, či konaním podnikateľa Topas, spol. s r.o. došlo k zneužitiu dominantného postavenia.

D.	POSUDZOVANÉ ČINNOSTI A KONANIA

	Existencia dominantného postavenia podnikateľa nie je porušením zákona. Zo znenia § 8 ods. 2 zákona vyplýva, že porušením zákona je zneužitie dominantného postavenia podnikateľa. 
	Pri posudzovaní konania podnikateľa Topas, spol. s r.o. úrad vychádzal z nasledovných skutočností:

Ako je už uvedené vyššie p. Surovková ako majiteľka stánku zo zmiešaným tovarom uzavrela dňa 02.08.2004 Zmluvu s podnikateľom Topas, spol. s r. o. Podľa bodu III. odseku 2. Zmluvy (obchodné tajomstvo) 

                        (obchodné tajomstvo). Vzhľadom na to, že p. Surovková nesplnila Zmluvné podmienky, týkajúce sa minimálnej priemernej týždennej fakturácii, podnikateľ Topas, spol. s r. o. s ňou ukončil zmluvný vzťah dňa 18.11.2004. Predmetom tohto správneho konania nie je prešetrovanie primeranosti alebo neprimeranosti výšky minimálneho týždenného obratu určeného v Zmluve.

	Ako uvádza p. Surovková vo svojom liste zo dňa 07.04.2005 zaevidovanom úradom pod číslom 1949/2005 jej stánok bol pre potenciálnych kupujúcich tlačovín pomerne nedostupný – umiestnený na neprehľadnom mieste zakrytý prevádzkou kvetinárstva.

	P. Surovková svoj stánok premiestnila na nové miesto, priamo na autobusovej zastávke so zvýšenou frekvenciou potenciálnych kupujúcich tlačovín. V blízkosti je drogéria, lekáreň, kaderníctvo, detská ambulancia, ambulancia praktického lekára, zubná ambulancia, škola, požiarna zbrojnica, parkovisko, čo vytvára predpoklad zvýšenej frekvencie potenciálnych kupujúcich tlačovín. V obci Raková sa nachádza v súčasnosti jediný novinový stánok, ktorý je vlastnený podnikateľom Topas, spol. s r. o. Tento je umiestnený 13 metrov od stánku p. Surovkovej, podľa vyjadrenia podnikateľa Topas, spol. s r.o. (list zaevidovaný úradom pod číslom 3397/2005 zo dňa 17.06.2005), resp. 15 metrov od pôvodného stánku podľa vyjadrenia p. Surovkovej (list zaevidovaný úradom pod číslom 1949/2005 dňa 7.4.2005) od predajného stánku p. Surovkovej (umiestnenie novinového stánku podnikateľa Topas, spol. s r. o. a umiestnenie predajného stánku p. Surovkovej v obci Raková je možno vidieť na mape založenej v spise pod číslom 4350/2005). Ako uvádza p. Surovková na pôvodnom mieste dosahovala pri prevádzkovaní lotérií priemerné týždenné tržby vo výške (obchodné tajomstvo)         (obchodné tajomstvo) a po presťahovaní prevádzky na frekventovanejšie miesto dosahuje priemerné týždenné tržby (obchodné tajomstvo)             (obchodné tajomstvo), to znamená zvýšenie tržieb o  (obchodné tajomstvo)    (obchodné tajomstvo) (konkrétne faktúry sú súčasťou spisu, ako prílohy listu číslo 719/2005 zo dňa 8.2.2005). 

	Podľa vyjadrenia p. Surovkovej (list zaevidovaný úradom pod číslom 6631/2004 zo dňa 17.12.2004): „Dňa 22.11.2004 som požiadala o znovuobnovenie Zmluvy o dodávke a tlačovín a doplnkového tovaru z dôvodu presťahovania prevádzky na frekventovanejšie miesto, kde som sa zaručila uvedenej spoločnosti, že ich podmienky splním v plnom rozsahu.“ Súčasťou spisového materiálu je aj list od p. Surovkovej „Žiadosť o obnovenie zmluvy“ zo dňa 22.11.2004, v ktorom odôvodňuje svoju novú žiadosť tým, že „...vzhľadom na zmenu situácie v predajnom mieste od 01.12.2004 predpokladám, že obrat z predajnosti alebo obrat v dopyte bude vyšší než doteraz.“ 
	Podnikateľ Topas, spol. s r.o. vo svojom vyjadrení k výzve uvádza, že list vo veci obnovenia Zmluvy z 22.11.2004, ktorý má úrad k dispozícii, nebol podnikateľovi Topas, spol. s r.o. nikdy doručený. Podľa p. Surovkovej list vo veci obnovenia Zmluvy z 22.11.2004 zaslala podnikateľovi Topas, spol. s r.o. dňa 23.11.2004 faxom ako aj doporučeným listom dňa 24.11.2004 (kópia potvrdenky zaslaného faxu a kópia podacieho lístku doručenky sú súčasťou spisu).

	P. Surovková v liste zaevidovanom úradom pod číslom 719/2005 zo dňa 08.02.2005 uviedla: „Vyjadrenie Topasu, spol. s r.o. je viac ako účelové a je viac ako zrejmé, že si neprajú konkurenciu v uvedenej obci. Uvedenú situáciu by najlepšie vyriešila konkurenčná firma, ktorá by dodávala tlač a monopol ako Topas, spol. s r.o. by nezasahovala do hospodárskej súťaže takou veľkou mierou ako je tomu doteraz.“

	Podnikateľ Topas, spol. s r.o. v liste (zaevidovanom úradom pod číslom 451/2005 zo dňa 25.01.2004) uviedol, že nakoľko p. Surovková nedosahovala minimálny týždenný obrat v tlači, vypovedali s ňou dňa 18.11.2004 Zmluvu. Zároveň uviedol aj to, že jej zmluvne dohodnutú lehotu na dosiahnutie požadovaného obratu predĺžili. Podľa podnikateľa Topas, spol. s r.o. množstvo dodávanej tlače do obce Raková sa počas trvania Zmluvy s pani Surovkovou prakticky nezmenilo, pričom jej obrat v tlači nedosahoval ani 10% z obratu susedného stánku. 

	V tom istom liste (zaevidovanom úradom pod číslom 451/2005 zo dňa 25.01.2004) podnikateľ Topas, spol. s r.o. uviedol aj dôvody, pre ktoré v súčasnosti nechce uzatvoriť Zmluvu s p. Surovkovou: „Koncom novembra 2004 sa na nás p. Surovková telefonicky obrátila so žiadosťou o znovuobnovenie Zmluvy s tým, že ide presťahovať stánok na lepšie miesto. Po prešetrení sme zistili, že p. Surovková má zámer posunúť svoj stánok cca o 10 metrov. Táto skutočnosť, ako i bezproblémová prevádzka neďalekého stánku nedávala žiadnu záruku, že dodávka tlačovín do jej predajne bude pre nás rentabilnejšia.“

	Úrad v liste zaevidovanom pod číslom 2966/PMÚ SR/2005 zo dňa 25.05.2005, požiadal podnikateľa Topas, spol. s r.o., aby odôvodnil svoje tvrdenie, že po premiestnení stánku p. Surovkovej nie je predpoklad, aby dosahovala zmluvne stanovenú výšku minimálneho týždenného obratu. Podnikateľ Topas, spol. s r.o. vo svojej odpovedi (v liste zaevidovanom úradom pod číslom 3397/2005 dňa 17.06.2005) uviedol: „Tak ako sme písali v našom stanovisku zo 14.01.2005 v obci Raková je už viac ako 10 rokov v prevádzke klasický novinový stánok. Krátka história vzájomného fungovania dvoch vedľa seba stojacich stánkov preukázala, že celkový objem predanej tlače v obci sa nezvýšil a tržby sa prerozdelili tým spôsobom, že 90% obratu predanej tlače bol v klasickom novinovom stánku a cca 10% v stánku vedľajšom, ktorý bol zároveň stánkom s rozličným tovarom.“ 

	Na otázku úradu, aby podnikateľ Topas, spol. s r.o. uviedol, aké kritériá si určil na zaradenie nových prevádzkovateľov stánkov, trafík, predajní do distribučného systému, podnikateľ Topas, spol. s r.o. v liste číslo 2499/2005 zo dňa 2.5.2005 uviedol, že nemá stanovené žiadne takéto kritériá.
  
	Zo Zmluvných podmienok vyplýva, (obchodné tajomstvo) 

                                             (obchodné tajomstvo) – Článok III bod 2 Zmluvy.

	Odmietnutie dodávok spoločnosťou Topas, spol. s r.o., ktorá je v dominantnom postavení by bolo v tomto prípade primerané len vtedy, ak by bolo založené na objektívnych dôvodoch. Na rozdiel od toho spoločnosť Topas, spol. s r.o. vo svojej odpovedi ako dôvod odmietnutia dodávok tlačovín p. Surovkovej uvádza rozdelenie tržieb medzi vlastný stánok a stánok p. Surovkovej, ako aj bezproblémovú prevádzku vlastného novinového stánku. Úrad vo svojich záveroch vychádzal iba z podkladov a informácií, ktoré sú súčasťou spisu. Vyššie uvedené argumenty nezakladajú objektívny dôvod na odmietnutie dodávok p. Surovkovej.

	Spoločnosť Topas, spol. s r.o. uviedla ako ďalšie skutočnosti podporujúce jej rozhodnutie, že p. Surovková na svojom pôvodnom mieste nedosahovala podmienky Zmluvy o minimálnej priemernej (obchodné tajomstvo)                (obchodné tajomstvo) týždennej fakturácii za dodaný tovar.

	V tejto súvislosti je dôležité uviesť, že p. Surovková v súčasnosti žiada o uzavretie novej Zmluvy v dôsledku zmenených podmienok, t.j. presťahovanie sa na frekventovanejšie miesto. Nakoľko došlo k presťahovaniu predajne p. Surovkovej na frekventovanejšie miesto a vzhľadom na zvýšenie tržieb za iný tovar predávaný v jej stánku je predpoklad, že sa jej tržby za predaj tlačovín zvýšia a bude spĺňať článok III. bod 2. Zmluvy, t.j. kritérium o minimálnej priemernej (obchodné tajomstvo)  aaaaaa        (obchodné tajomstvo)  týždennej fakturácii za dodaný tovar. 

	V prípade, že by p. Daniela Surovková nedosahovala túto hranicu minimálnej fakturácie na novom mieste, mala by spoločnosť Topas, spol. s r.o. právo vypovedať s ňou Zmluvu. 

	Z vyššie uvedených skutočností vyplýva, že dôvodom, pre ktorý podnikateľ Topas, spol. s r. o. odmietol uzatvoriť s p. Surovkovou Zmluvu, a teda dodávať celoslovenské a regionálne periodické a neperiodické tlačoviny je zachovanie tržieb v prospech vlastného predajného stánku a bránenie vytvoreniu konkurenčného prostredia v oblasti maloobchodného predaja celoslovenských a regionálnych periodických a neperiodických tlačovín v obci Raková. Vytvorením konkurenčných podmienok v predmetnej oblasti, by sa vytvoril priestor pre aj keď nie znižovanie cien predávaných tlačovín, ale pre skvalitňovanie samotného predaja napríklad predĺžením predajnej doby, kultúry predaja a podobne.
	V odpovedi na výzvu pred vydaním rozhodnutia Topas, spol. s r.o. namietal, že ak susedný stánok odoberá kompletný sortiment od našej spoločnosti a máme z jeho predaja dohodnutý zisk, nie je pre nás konkurentom, pretože de facto pracuje pre nás. Úrad nesúhlasí s tvrdením účastníka konania. Spoločnosť Topas, spol.  s r.o., ktorá pôsobí na relevantnom trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice a zároveň aj v oblasti maloobchodného predaja celoslovenských a regionálnych periodických a neperiodických tlačovín na vyššie uvedenom území, je vertikálne integrovaná spoločnosť. Poskytovanie služieb v oblasti maloobchodného predaja celoslovenských a regionálnych periodických a neperiodických tlačovín na vyššie uvedenom území, teda aj v obci Raková, nie je možné bez toho, aby Topas, spol. s r.o. dodával celoslovenské a regionálne periodické a neperiodické tlačoviny tým, ktorí majú záujem pôsobiť v oblasti maloobchodného predaja tlačovín. Topas, spol. s r.o., pôsobí v oblasti maloobchodného predaja celoslovenských a regionálnych periodických a neperiodických tlačovín pre konečných užívateľov teda v oblasti, v ktorej chce pôsobiť aj podnikateľka p. Surovková.
	Obmedzením odbytu tovaru – v predmetnom prípade celoslovenských a regionálnych periodických a neperiodických tlačovín – podnikateľ Topas, spol.    s r. o., zamedzil vyššie uvedenému priestoru pre skvalitňovanie predaja tlačovín na úkor užívateľov – konečných čitateľov tlačovín.
	
	Podnikateľ Topas, spol. s r.o. vo svojej odpovedi na výzvu pred vydaním rozhodnutia (list zaevidovaný úradom pod číslom 6741/2005 zo dňa 05.12.2005) uviedol, že v obci Raková po tom čo p. Surovková skončila s predajom tlačovín nedošlo k pokles počtu predaných titulov, ani k zúženiu predávaného sortimentu a ani k zníženiu dostupnosti tlačovín pre občanov obce Raková. Úrad v tejto súvislosti nesúhlasí s tvrdením podnikateľa Topas, spol. s r.o., pretože vylúčením konkurencie s maloobchodného predaja tlačovín, sa do budúcnosti nevytvára priestor pre skvalitnenie predaja tlačovín v takom rozsahu, ako je to možné vzhľadom na špecifický charakter distribúcie tlače. 

	Predmetné konanie podnikateľa Topas, spol. s r. o. úrad identifikoval ako zneužívanie dominantného postavenia podnikateľa Topas, spol. s r. o. na relevantnom trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice obmedzením odbytu týchto tlačovín na úkor užívateľov – konečných čitateľov.

	Z vyššie uvedených skutočností vyplýva, že podnikateľ Topas, spol. s r. o. tým, že odmietol a naďalej odmieta p. Surovkovej dodávať periodické a neperiodické celoslovenské a regionálne tlačoviny podľa § 8 ods. 2 písm. b) zákona zneužíva dominantné postavenie na relevantnom trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta na území okresov Považská Bystrica, Bytča, Žilina, Kysucké Nové Mesto, Čadca, Martin a Turčianske Teplice.

E. POKUTA

Podľa § 38 ods. 1 zákona úrad za porušenie ustanovenia § 8 ods. 6 zákona uloží podnikateľovi pokutu do 10 % z obratu. Nakoľko, ako je uvedené vo výroku tohto rozhodnutia, zo strany podnikateľa Topas, spol. s r.o. došlo k porušeniu ustanovenia § 8 ods. 6 zákona, úrad bol povinný uložiť podnikateľovi Topas, spol. s r.o. pokutu. Pri určovaní výšky pokuty úrad vychádzal z ustanovenia § 38 ods. 1 zákona a konštatuje, že výška uloženej pokuty nepresahuje 10 % z obratu podnikateľa za účtovné obdobie roku 2004. 

Úrad ďalej pri ukladaní pokuty postupoval podľa § 38 ods. 10 zákona. Podľa   § 38 ods. 10 zákona „Úrad pri ukladaní pokuty posudzuje závažnosť a dĺžku trvania porušovania ustanovení tohto zákona, porušovania ustanovení osobitného predpisu alebo porušovania podmienky, povinnosti alebo záväzku uloženého rozhodnutím úradu. Úrad pri posudzovaní závažnosti porušovania berie do úvahy jeho povahu, skutočný dopad na trh a tam, kde je to účelné, veľkosť relevantného trhu. Okrem týchto kritérií úrad pri ukladaní pokuty berie do úvahy aj iné skutočnosti, najmä opakované porušovanie tým istým podnikateľom, odmietnutie podnikateľa spolupracovať s úradom, postavenie podnikateľa ako vodcu alebo iniciátora porušovania, získanie majetkového prospechu v dôsledku porušovania alebo neplnenia dohody obmedzujúcej súťaž v praxi.“

Základná sadzba pokuty je určená závažnosťou a dĺžku trvania porušovania ustanovení zákona.

	a) Úrad zhodnotil závažnosť prešetrovaného konania spoločnosti Topas, spol. s r.o. nasledovne.

	Konanie spoločnosti Topas, spol. s r.o. posudzované týmto rozhodnutím je zneužitím dominantného postavenia (zneužívanie dominantného postavenia je samo o sebe veľmi závažným porušením zákona), pričom v tomto prípade ide o vylučovaciu praktiku, ktorá sa týka územia obce Raková. Konanie  spoločnosti Topas, spol. s r.o. bolo namierené voči podnikateľke p. Surovkovej, avšak konaním spoločnosti Topas, spol. s r.o. boli dotknutí aj koncoví užívatelia – zákazníci v oblasti maloobchodného predaja celoslovenských a regionálnych periodických a neperiodických tlačovín v obci Raková. Vytvorením konkurenčných podmienok v predmetnej oblasti by sa vytvoril priestor pre aj keď nie znižovanie cien predávaných tlačovín, ale pre skvalitňovanie samotného predaja napríklad predĺžením predajnej doby, kultúry predaja a podobne. 

	Treba tiež podotknúť, že Topas, spol. s r.o., ktorý pôsobí na trhu veľkoobchodnej distribúcie celoslovenských a regionálnych periodických a neperiodických tlačovín na odberné miesta, vylúčil podnikateľku p. Surovkovú,  ktorá rovnako ako Topas, spol. s r.o., chce podnikať v oblasti maloobchodného predaja celoslovenských a regionálnych periodických a neperiodických tlačovín v obci Raková.

	b) Úrad zhodnotil dĺžku trvania porušovania ustanovení zákona podnikateľa Topas, spol. s r.o. nasledovne.

	K porušovaniu zákazu zneužívania dominantného postavenia preukázaného v tomto rozhodnutí dochádzalo od 01.12.2004 (začiatok podnikateľskej činnosti p. Surovkovej na novom predajnom mieste) po súčasnosť, t.j. necelých trinásť mesiacov, čo úrad považuje za strednodobé porušovanie ustanovení zákona.

	Úrad môže pri určovaní výšky pokuty zobrať do úvahy ďalšie okolnosti.

	Ako ďalšiu okolnosť úrad zhodnotil skutočnosť, že zo strany podnikateľa Topas, spol. s r.o. nebolo preukázané vylučovanie iných odberateľov z maloobchodného predaja celoslovenských a regionálnych periodických a neperiodických tlačovín. 

	Vzhľadom na vyššie uvedené skutočnosti úrad stanovil výšku pokuty tak, ako je uvedené vo výrokovej časti tohto rozhodnutia.
	V súlade s § 33 zákona, úrad vyzval účastníka konania listom č. 6394/PMÚ SR/2005 zo dňa 21.11.2005, aby sa ústne alebo písomne vyjadril k podkladom rozhodnutia a k spôsobu ich zistenia, prípadne aby navrhol jeho doplnenie a podal mu informáciu o záveroch, ku ktorým dospel.

Podnikateľ Topas, spol. s r.o. sa vo vyjadrení k výzve pred vydaním rozhodnutia zo dňa 05.12.2005 (zaevidovanom na úrade pod č. 6741/PMÚ SR/2005) vyjadril k predmetu konania a k výsledkom šetrenia. Podnikateľ Topas, spol. s r.o. vyslovil námietky voči posúdeniu jeho konania ako zneužívanie dominantného postavenia. Úrad napriek týmto námietkam naďalej trvá na svojich záveroch uvedených v tomto rozhodnutí. 

	Podľa § 47 ods. 3 správneho poriadku je úrad povinný v odôvodnení uviesť,  ako sa vyrovnal s návrhmi a námietkami účastníkov konania.

	Na námietky podnikateľa Topas, spol. s r.o. uplatňované počas konania, úrad reagoval v rámci dotknutých častí odôvodnenia tohto rozhodnutia. Námietky účastníka konania uvedené v odpovedi na výzvu pred vydaním rozhodnutia, úrad jednak zapracoval do príslušných častí odôvodnenia tohto rozhodnutia. Pričom nové námietky účastníka konania, uvedené v odpovedi na výzvu pred vydaním rozhodnutia, úrad posúdil takto:

1.	P. Surovková nás nikdy nepožiadala o uzavretie novej zmluvy o dodávke tlače a my sme ani nikdy neodmietli s ňou takúto zmluvu uzavrieť.

	Základným východiskom riešenia problematiky obchodnoprávnych úkonov je všeobecná úprava v zákone č. 40/1964 Zb. Občiansky zákonník v znení neskorších predpisov (ďalej len „OZ“). Podľa § 35 ods. 2 OZ „Právne úkony vyjadrené slovami treba vykladať nie len podľa ich jazykového vyjadrenia, ale predovšetkým podľa vôle toho, kto právny úkon urobil, ak nie je táto vôľa v rozpore s jazykovým prejavom.“
	Podľa § 266 ods. 1 zákona č. 513/1991 Zb. Obchodný zákonník v znení neskorších predpisov „Prejav vôle sa vykladá podľa úmyslu konajúcej osoby, ak tento úmysel bol strane, ktorej je prejav vôle určený, známy alebo jej musel byť známy.“
	Nakoľko obsahom listu „Žiadosť o obnovenie zmluvy“ p. Surovkovej zo dňa 22.11.2004 je žiadosť, aby podnikateľ Topas, spol. s r.o. dodával tlačoviny na jej nové odberné miesto je právnoformálne irelevantné, či p. Surovková žiada o znovuobnovenie Zmluvy alebo uzatvorenie novej Zmluvy, pretože zmluvné podmienky obidvoch obchodnoprávnych úkonov sú rovnaké, t.j. aj ekonomické následky vyplývajúce z týchto úkonov sú totožné. 

2.	Podnikateľ Topas, spol. s r.o. uviedol, že p. Surovková, po tom ako dostala výpoveď zmluvy, nikdy po 18.11.2004 nežiadala o uzavretie novej zmluvy o dodávke  tlačovín na nové predajné miesto.

	Právny zástupca podnikateľa Topas, spol. s r.o. si odporuje, pretože aj ako sám uviedol vo vyjadrení k výzve pred vydaním rozhodnutia na strane 1 „...koncom novembra 2004 sa nás telefonicky obrátila (pozn. p. Surovková) a žiadala, aby sme jej obnovili vypovedanú Zmluvu a ako dôvod tento krát uviedla, že sa chystá svoju predajňu presťahovať na iné miesto“. P. Surovková zaslala svoju „Žiadosť o znovuobnovenie zmluvy“ podnikateľovi Topas, spol. s r.o. faxom aj doporučene poštou (kópie doručeniek sú súčasťou spisového materiálu). Topas, spol. s r.o. vedel, kam chce p. Surovková umiestniť svoj stánok, nakoľko sám uskutočnil prešetrovanie v tejto veci počas prvého decembrového týždňa (na strane 3 vyjadrenia k výzve pred vydaním rozhodnutia). 

	Vzhľadom na zistený skutkový stav úrad rozhodol tak, ako je uvedené vo výrokovej časti tohto rozhodnutia.

Poučenie:
	Podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov možno proti tomuto rozhodnutiu podať rozklad na Protimonopolný úrad Slovenskej republiky, odbor zneužívania dominantného postavenia, Drieňova 24, 826 03 Bratislava, v lehote do 15 dní odo dňa doručenia rozhodnutia. Podľa § 61 ods. 1 zákona č. 71/1967 Zb. o správnom konaní v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

							 Ing. Emília B a b i a k o v á
                 	                    riaditeľka odboru zneužívania 
                                            dominantného postavenia

Rozhodnutie sa doručí:

JUDr. Michal Molek
Hlaváčikova 18
841 05 Bratislava